2. jakson 30.10 – 22.12. sisällöt ja tavoitteet

Ympäristöoppi

Opetellaan ihmisen kehon osat. Opitaan liikunnan, ravinnon ja levon merkitys omaan hyvinvointiin.

Nimetään erilaisia tunteita ja opitaan, että niiden käsittelyä ja hallitsemista voidaan harjoitella.

Opetellaan tunnistamaan Suomi kartalta ja opetellaan seuraavat asiat: Suomen pääkaupunki Helsinki, itsenäisyyspäivä 6.12.1917 sekä pääilmansuunnat.

Tutustutaan Suomen maisemiin, kaupunkeihin ja suomalaisten ihmisten tapoihin sekä perinteisiin. Pohditaan miten tavat sekoittuvat ulkomailta Suomeen tulleiden ihmisten kanssa.

Musiikki

Opetellaan tuntemaan rytmisoittimia ja säestämään niillä yhteismusisoinnissa.

Harjoitellaan tuleviin juhlapyhiin, itsenäisyyspäivään ja jouluun liittyvää lauluohjelmistoa.

Harjoitellaan keskittymään musiikin kuunteluun ja kertomaan sanoin tai kuvin omia kokemuksia siitä.

UE

Tutustutaan muinaiseen Palestiinalaiseen kotiin ja perheiden elämään. Pohditaan eroa meidän ja Palestiinalaisten välillä. Opitaan, että synagoga on juutalaisten rukoushuone, Jumalanpalvelusrakennus. Tutustutaan Palestiinalaiseen luontoon ja paimenten työhön.

Opitaan, että adventti tarkoittaa joulun odotusaikaa ja Jeesus syntyi jouluna. Opetellaan Hoosianna-virsi.

Matematiikka

Jakson aikana käsitellään luvut 7,8,9, ja 10. Tutustutaan yhteenlaskun vaihdannaisuuteen sekä yhteenlaskun ja vähennyslaskun yhteyteen. Opetellaan laskemaan pitkiä vähennyslaskuja ( kolme yhteenlaskettavaa). Jakson lopussa pohditaan lukujen suuruusjärjestystä sekä kerrataan hajoitelmien tekoa.

Kuvataide

Harjoitellaan erilaisten työskentelymenetelmien ja välineiden käyttämistä sekä kuvasommittelua. Tuntien aiheet liittyvät vuodenaikaan sekä ajankohtaisiin juhlapäiviin.